cyanic-selkie/wikianc huggingface dataset:
பல்நிறைவுறாக் கொழுப்பு
இத்தகு மூலக்கூறுகளில் உள்ள மிகையான ஹைட்ரசன் அணுக்களின் பற்றாக்குறையினால் சேர்மங்களின் மூலக்கூற்றிடை அழுத்தங்களின் வலுவானது குறைந்து சேர்மங்களின் உருகுநிலையைக் குறிப்பிடத்தக்க அளவுத் தாழ்த்துகிறது. இப்பண்பை தாழ்ந்த வெப்பநிலைகளில் திரவமாகக் காணப்படும் பெரும்பாலான நிறைவுறா தாவர எண்ணெய்களை, அறைவெப்பநிலையில் திண்மமாக உள்ள நிறைவுற்ற கொழுப்புகளான பன்றிக் கொழுப்பு அல்லது வெண்ணெய் ஆகியவற்றுடன் ஒப்பீடு செய்து அறிந்து கொள்ளலாம். பல தன்மைகளில் ஒருபக்க கொழுப்புகளைப் போலல்லாது, மாறுபக்க கொழுப்புகள் நிறைவுற்ற கொழுப்புகளைப்போல் காணப்படுகின்றன. உதாரணமாக, ஒருபக்க கொழுப்புகளைக் காட்டிலும் மாறுபக்க கொழுப்புகள் தாழ்வெப்பநிலையில் திண்மமாகின்றன.
உணவு மூலங்கள்
பல்நிறைவுறா கொழுப்பு பெரும்பாலும் கொட்டைகள், விதைகள், மீன்கள், பாசிகள், இலைவகைக் காய்கறிகள் மற்றும் துருவப் பகுதிகளில் மிக அதிகமாகக் காணப்படும் இறால் போன்ற கணுக்காலிகளின் கூனிப்பொடிகள் ஆகியவற்றில் உள்ளது. பதப்படுத்தும்போதும், சூடுபடுத்தும்போதும் பல்நிறைவுறா கொழுப்புகள் அழிக்கப்படும் சாத்தியம் உள்ளதால் முழு உணவு மூலங்களை உண்பதே எப்பொழுதும் சாலச்சிறந்ததாகும்.
பயன்கள்
பாசிகள், மீன் எண்ணெய், மீன் மற்றும் கடல் உணவுகளில் உள்ள ஒமேகா-3 கொழுப்பு அமிலங்கள் மாரடைப்பிற்கான இடரினைக் குறைப்பதாகக் கண்டறியப்பட்டுள்ளது. அதேபோல், சூரியகாந்தி எண்ணெய் மற்றும் குசம்பப்பூ எண்ணெய்களில் உள்ள ஒமேகா-6 கொழுப்பு அமிலங்கள் இதயகுழலிய நோய்க்கான இடரினைக் குறைக்கலாமெனக் கண்டறியப்பட்டுள்ளது.
மேற்கோள்கள்
பகுப்பு:கொழுப்புகள் பகுப்பு:கொழுப்பு அமிலங்கள்
வேதி ஆவிப் படிவு
வேதி ஆவிப் படிவு (Chemical vapor deposition) என்பது உயர்ந்த தெளிவுள்ள, உயர்ந்த திறனுள்ள திடமானப் பொருட்களைத் தயாரிக்கப் பயன்படுத்தப்படும் ஒரு வேதியியல் செயல்முறையாகும். இந்த செயல்முறை பெரும்பாலும் மென் படலங்களைத் தயாரிக்கக்கூடியக் குறைக்கடத்தி தொழிற்சாலைகளிலேயே பயன்படுத்தப்படும்.
பி. அபயவிக்கிரம
''' பி. அபயவிக்கிரம' (B. Abeywickreme''), இலங்கை பானதுறைப் பிரதேச அணியின் துடுப்பாட்டக்காரர். இவர் ஒரு முதல்தர துடுப்பாட்டப் போட்டியில் கலந்து கொண்டுள்ளார். இவர் 1996 / 97 பருவ ஆண்டுகளில், இலங்கை பானதுறை விளையாட்டுக்கழக அணி உறுப்பினராக பங்குகொண்டார்.
மூலம்
பகுப்பு:இலங்கைத் துடுப்பாட்டக்காரர்கள் பகுப்பு:வாழும் நபர்கள்
தேசிய நெடுஞ்சாலை 1 (கம்போடியா)
கம்போடியாவின் தேசிய நெடுஞ்சாலை 1 (National Highway 1) என்பது 167.10 கிலோ மீட்டர் நீளம் கொண்டிருக்கும் ஒரு சாலையாகும். இச்சாலை தேசிய சாலை 1 (10001) என்றும் அழைக்கப்படுகிறது. இச்சாலை தலைநகரம் புனோம் பென்னை பாவெட், சிவாய் ரீயெங் மாகாணம் வழியாக வியட்நாம் எல்லையுடன் இணைக்கிறது.
புற இணைப்புகள்
பகுப்பு:கம்போடியா பகுப்பு:கம்போடிய சாலைகள்
காஞ்சி பன்னீர்செல்வம்
காஞ்சி பன்னீர்செல்வம் (Kanchi Panneerselvam) ஓர் இந்திய அரசியல்வாதி ஆவார். இவர் தமிழ்நாடு மாநிலத்திலிருந்து தேர்வு செய்யப்பட்ட முன்னாள் இந்திய நாடாளுமன்ற உறுப்பினர் ஆவார். இவர் அனைத்திந்திய அண்ணா திராவிட முன்னேற்றக் கழகம் (அதிமுக) கட்சி சார்பாக செங்கல்பட்டு மக்களவைத் தொகுதியில் நடைபெற்ற 1989, 1998 நாடாளுமன்றத் தேர்தல்களில் போட்டியிட்டு வெற்றிபெற்றார்.
இவர் தமிழ்நாடு மாநிலத்தின் முன்னாள் சட்டமன்ற உறுப்பினரும் ஆவார். இவர் அதிமுக கட்சி சார்பாக உத்திரமேரூர் (சட்டமன்றத் தொகுதி)யில் 1991 சட்டமன்றத் தேர்தலில் போட்டியிட்டு வெற்றிபெற்றார்.
தமிழ் பாலியல் சிறுபான்மையினர் தொடர்பான இலக்கியப் படைப்புகளின் பட்டியல்
கிமு 600 இல் சங்க சகாப்தம் தொடங்கியதிலிருந்து திராவிட மொழிக் குடும்பதிலிருந்து பிரிந்து தனது சொந்த மொழிக்குடும்பத்தை உருவாக்கியதாக கருதப்படும் தமிழ் மொழியில் ஏராளமான இலக்கியப் படைப்புகள் இயற்றப்பட்டுள்ளன
தமிழ் மொழியில் குறிப்பிட்ட காலகட்டத்தில், பாலியல் சிறுபான்மையினர் தொடர்பான பல்வேறு படைப்புகள்,  தமிழ் இனத்தவர்களாலோ, அவர்களைப்பற்றியோ, தமிழ் மக்களுக்காக விதிவிலக்கான பாத்திரத்தை வகிக்கும் பல்வேறு படைப்புகளை இக்கட்டுரை பட்டியலிடுகிறது.
சங்கத்திற்கு முந்தைய காலம்
அரவானின் நாட்டுப்புறக் கதைகள்
சங்க காலம்
அரசர் பாரி மற்றும் கவிஞர் கபிலர் இடையேயான காதல் கதை
மணிமேகலை
கோப்பெருஞ்சோழனுக்கும் பிசுரந்தையாருக்கும் இடையே உள்ள தொலைதூர அன்பு.
பிந்தைய காலனித்துவ காலம்
சரயு ஸ்ரீவத்சாவின் கடைசி பாசாங்கு, இந்து சிறுவன் சிவன் மற்றும் பாலுணர்வு மூலம் அவன் செய்த சாகசத்தின் கதையைப் சொல்லுகிறது.
A. ரேவதியின் உணர்வும் உருவமும் (உடல் முழுவதும் உணர்வுகள்) திருநங்கை சமூகத்தைச் சேர்ந்த மக்களின் நிஜ வாழ்க்கைக் கதைகளின் தொகுப்பாகும். திருநங்கைகளின் வாழ்வியலைப் பற்றி, பல்வகைப்பட்ட பாலினத்தவர்களின் உரிமைகளைப் பற்றி வெளிவந்த முன்னோடித் தமிழ் நூல்களில் இது ஒன்றாகும். 'என்னைப் பற்றிய உண்மை' என்ற இரண்டாவது புத்தகமும், பின்னர் பல இந்திய மொழிகளில் மொழிபெயர்க்கப்பட்டது.
கோபி சங்கர் மதுரையின் மறைக்கப்பட்ட பக்கங்கள் என்பது பாலின மாறுபாடுகள் மற்றும் ந.ந.ஈ.தி சமூக நபர்களைப் பற்றிய தமிழின் முதல் புத்தகமாகும்.
லீனா மணிமேகலையின் அந்தரங்கன்னி கவிதைகள் வெளிப்படையாக தன்னை இருபாலினமான அறிவித்துக்கொண்ட ஆப்ரோ அமெரிக்க கவிஞர் ஜூன் ஜோர்டானின் 'எனது உரிமைகள் பற்றி' என்ற நூலின் தமிழ் மொழிபெயர்ப்பு பதிப்பாகும்.
பெருமாள் முருகனின்  மாதொருபாகன்  ஒரு குழந்தையைப் பெற்றெடுப்பதற்காக ஒரு திருநங்கை கடவுளிடம் உதவி கேட்கும் கதையைப் பின்தொடர்கிறது, இது கணவரல்லாத வேறுநபரோடு உறவு கொள்ளும் பாலியல் தன்மையை ஊக்குவிப்பதாக மத குழுக்களிடமிருந்து எதிர்ப்புகளை எழுப்பியது.
எழுத்தாளர் அம்பையின் ஒருவர் மாற்றொருவர் என்ற சிறுகதை, இரு மனிதர்களுக்கு இடையிலான தற்பாலின உறவை ஆராய்கிறது.
ஜெயமோகனின் காடு என்ற நாவலில், 1970களில் இந்தியாவின் கிராமப்புறங்களில் காணப்பெற்ற ஓரினச்சேர்க்கையை சித்தரிக்கிறது.
லட்சுமி சரவணகுமாரின் கோமாரா என்ற நாவல், ஓடிபஸ் ஈர்ப்பு மற்றும் ஓரினச்சேர்க்கையைப் விவரிக்கிறது.
நைப்பூனையூர் மழைச் சடங்கு, என்ற ராம் சந்தோஷின் சிறுகதையில், கருவுறுதல் வழிபாட்டின் பின்னணியில் கதை அமைக்கப்பட்டு இருபால் உறவை ஆராய்கிறது.
ஆங்கிலம்
இலவங்கப்பட்டை (1998)
பருவக் கடலில் நீச்சல்
பசியுள்ள பேய்கள்
முழு உடலின் உணர்வுகள்
அக்வேக் எமேசி (2020 ) எழுதிய விவேக் ஓஜியின் மரணம்
மேற்கோள்கள்
பகுப்பு:தமிழ் இலக்கியம் பகுப்பு:ந.ந.ஈ.தி புத்தகங்கள்
ஆத்திகுளம் ஊராட்சி
ஆத்திகுளம் ஊராட்சி (Athikulam Gram Panchayat), தமிழ்நாட்டின் இராமநாதபுரம் மாவட்டத்தில் உள்ள முதுகுளத்தூர் வட்டாரத்தில் அமைந்துள்ளது. இந்த ஊராட்சி, முதுகுளத்தூர் சட்டமன்றத் தொகுதிக்கும் ராமநாதபுரம் மக்களவைத் தொகுதிக்கும் உட்பட்டதாகும். இந்த ஊராட்சி, மொத்தம் 7 ஊராட்சி மன்றத் தொகுதிகளைக் கொண்டுள்ளது. இவற்றில் இருந்து 7 ஊராட்சி மன்ற உறுப்பினர்களைத் தேர்ந்தெடுக்கின்றனர். 2011ஆம் ஆண்டு இந்திய மக்கள் தொகை கணக்கெடுப்பின்படி, மொத்த மக்கள் தொகை 856 ஆகும். இவர்களில் பெண்கள் 459 பேரும் ஆண்கள் 397 பேரும் உள்ளனர்.
அடிப்படை வசதிகள்
தமிழ்நாடு ஊரக வளர்ச்சி மற்றும் ஊராட்சித் துறையின் 2015ஆம் ஆண்டுத் தரவின்படி கீழ்க்கண்ட தகவல் தொகுக்கப்பட்டுள்ளது.
சிற்றூர்கள்
இந்த ஊராட்சியில் அமைந்துள்ள சிற்றூர்களின் பட்டியல் :
பாரத ஸ்டேட் வங்கி
பாரத ஸ்டேட் வங்கி (SBI) (bse: 500112, nse: SBIN) இந்தியாவின் மிகப் பெரும் அரசு வங்கியாகும். இதனைத் தமிழில் இந்திய இந்திய அரசு வங்கி என அழைக்கலாம். இவ்வங்கி ரிசர்வ் வங்கியின் முகமை வங்கியாகச் செயல்படுகிறது. இந்திய அரசால் நடத்தப்படுவதுடன் அரசின் வரவு செலவுக் கணக்குகளும் இவ்வங்கியில் நடைபெறும். ஆயினும் பொது மக்கள் இவ்வங்கியினை மற்ற வங்கிகளைப் போலவே பயன் படுத்தலாம். ஒவ்வொரு மாநிலத்திலும் இவ்வங்கியின் கிளைகள் உள்ளன. இந்தியாவின் எல்லா மாநிலங்களிலும் இவ்வங்கிகள் பணியாற்றுவதால் ஸ்டேட் வங்கி எனப்பட்டது. இவ்வங்கியினை அந்தந்த மாநில அரசுகள் நிர்வகிப்பதில்லை. மத்திய அரசின் ரிசர்வ் வங்கியே நிர்வகிக்கிறது.ஆயினும் அந்தந்த மாநில அரசுகளின் வரவு செலவுகள் இந்த வங்கியின் மூலம் நடைபெறுகின்றன.
இந்த வங்கி இந்தியத் துணைக்கண்டத்திலேயே பழமைவாய்ந்த வங்கியாகும். 1806ஆம் ஆண்டு கல்கத்தா வங்கி என துவங்கியது பாரத இம்பீரியல் வங்கியாக உருவெடுத்து பின்னர் பாரத ஸ்டேட் வங்கியானது. 1955ஆம் ஆண்டு இந்திய அரசு பாரத இம்பீரியல் வங்கியை நாட்டுடமையாக்கியபோது பாரத ரிசர்வ் வங்கி 60% முதலீடு செய்து பாரத ஸ்டேட் வங்கி என பெயரிடப்பட்டது. 2008ஆம் ஆண்டு பாரத ரிசர்வ் வங்கியின் பங்குகளை இந்திய அரசே வாங்கியது. அதன் மூலம் ரிசர்வ் வங்கியின் முகமை வங்கியான பாரத ஸ்டேட் வங்கி அரசு வங்கியானது.
ஸ்டேட் வங்கி இந்தியா மற்றும் வெளிநாடுகளில் பரந்துள்ள தன் கிளைகள் மூலம் பல்வகை வங்கிச்சேவைகளையும் அளித்து வருகிறது. 16000 கிளைகள் கொண்டுள்ள ஸ்டேட் வங்கிக் குழுமம் இந்தியாவிலேயே கூடுதலான கிளைகள் கொண்டுள்ள வங்கியாகும். $250 பில்லியன் பெறுமான சொத்துக்களும் $195 பில்லியன் பெறுமான வைப்புகளும் கொண்டு பெரும் வங்கியாக உள்ளது. நாட்டில் வங்கிகள் மூலம் கொடுக்கப்பட்டுள்ள கடன்களில் 20% இந்த வங்கியினுடையதாகும்.
மிகப்பழைமையான வங்கியாகவும் மிகப்பெரிய வங்கியாகவும் இருந்தபோதும் தனது செயல்பாடுகளை கணிணிமயமாக்குவதிலும் புதிய சேவைகளை வழங்குவதிலும் முன்னணியில் இருந்து வருகிறது. தனது கூடுதல் ஊழியர் எண்ணிக்கையைக் குறைக்க தங்க கைகுலுக்கல் திட்டத்தை நிறைவேற்றிய நேரத்தில் பல திறமை வாய்ந்த மேலாளர்களை புதியதாக வந்த வங்கிகளுக்கு இழந்தது.
உலக அளவில் இது 29 ஆம் இடத்தில் உள்ளதாக ஃபோர்பசு தரவரிசை அறிக்கை கூறுகிறது.
இந்தியாவின் நான்கு பெரிய வங்கிகளில் இது ஒன்றே அரசு வங்கி. மற்றவை ஐசிஐசிஐ வங்கி, ஆக்சிஸ் வங்கி, எச்டிஎஃப்சி வங்கி முதலியனவாம்.
தாய்வீடு
இந்த வங்கியின் தாய்வீடு என்று அழைக்கப்பட்ட சென்னையின் ராஜாஜி சாலையில் அமைந்திருந்த ஜார்ஜ் டவுன் கிளை 14.07.2014 அன்று தீப்பற்றிக்கொண்டது.
இணை வங்கிகள்
ஸ்டேட் வங்கியின் கட்டுப்பாட்டில் ஆறு இணைவங்கிகள் செயல்படுகின்றன;இவையனைத்தும் சேர்ந்து ஸ்டேட்வங்கி குழுமம் ஆகின்றன. இவை அனைத்துமே ஒரே சின்னமாக நீலநிற சாவித்துளையைக் கொண்டுள்ளன.பெயரிலும் ஒரே சீராக ஸ்டேட் வங்கி என்ற ஒட்டைக் கொண்டுள்ளன. முன்னாள் சமத்தானங்களின் அரசு வங்கிகள் ஏழும் அக்டோபர் 1959 மற்றும் மே 1960 ஆண்டுகளில் நாட்டுடைமை ஆக்கப்பட்டப்போது இவை பாரத ஸ்டேட் வங்கியின் இணை வங்கிகளாயின. முதல் ஐந்தாண்டுத் திட்டக் காலத்தில் கிராம வளர்ச்சிக்காகக் கிராமங்களில் வங்கி பரவலைக் கூட்ட இவ்வாறு செய்யப்பட்டது.
மாறிவரும் பொருளியல் மாற்றங்களுக்கொப்ப இந்த இணைவங்கிகளை முதன்மைவங்கியடன் இணைத்து மிகப்பெரும் வங்கியை உருவாக்கிடத் திட்டமிடப்பட்டுள்ளது. இதன்படி ஆகத்து 13,2008 அன்று சௌராஷ்டிர ஸ்டேட் வங்கி பாரத ஸ்டேட் வங்கியுடன் இணைந்தது.
சூன் 19,2009 அன்று ஸ்டேட் வங்கியின் ஆட்சிக்குழு இந்தூர் ஸ்டேட் வங்கியை தன்னுடன் இணைத்திட ஒப்புதல் வழங்கியுள்ளது. இந்த வங்கியில் பாரத ஸ்டேட் வங்கிக்கு 98.3% பங்கும் பிறருக்கு 1.77% பங்கும் உள்ளது. இவர்கள் இந்த வங்கி அரசுடைமையாவதற்கு முன்னமே இந்தப் பங்குகளுக்கு உரிமையாளர்களாக இருந்தனர். இந்த இணைப்பின் பிறகு பாரத ஸ்டேட் வங்கியின் 11,448 கிளைகளுடன் 470 கிளைகள் கூடுதலாகும். இவற்றின் ஒட்டு மொத்த சொத்து மதிப்பு மார்ச் 2009 கணக்கின்படி ₹ 998,119 கோடிகளாகும்.
தற்போதுள்ள இணை வங்கிகள்:
ஊழியர்கள்
2014 மார்ச் 31 அன்றைய நிலவரப்படி 222,033 ஊழியர்களைக் கொண்டுள்ள பாரத ஸ்டேட் வங்கி, இந்தியாவில் அதிக ஊழியர்களைக் கொண்டு செயல்படும் மிகப்பெரிய நிறுவனங்களில் ஒன்றாக விளங்குகிறது. இந்த ஊழியர்களில் 45,132 பெண் ஊழியர்களும் (20%) மற்றும் மாற்றுத்திறனாளிகள் 2,610 (1%) ஊழியர்களும் பணியாற்றுகின்றனர். அதே தேதியில், இவ்வங்கி 42.744 அட்டவணை வகுப்பினர் (19%) மற்றும் 17.243 அட்டவணை பழங்குடியினர் (8%) பணியாளர்களையும் கொண்டிருந்தது. மற்றும் அதே நாளில் இந்நிறுவனத்தில் பணியாற்றும் ஊழியர்களில் அலுவலர்கள், உதவியாளர்கள் மற்றும் இதர ஊழியர்களின் விழுக்காடுகள் முறையே 36%, 46%, 18% விழுக்காடுகளாக இருந்தன. கிராமப்புற மற்றும் நகர்ப்புற கிளைகளில் உள்ள ஊழியர் பற்றாக்குறையை சரிசெய்யவும், தனது நிறுவனத்தின் கிளைகளை அதிகரிக்கவும் 2013 - 2014 நிதியாண்டில் 1,776 உதவியாளர்கள் மற்றும் 1,394 அதிகாரிகளை புதிதாக பணியமர்த்திக் கொண்டது. 2013-14 நிதியாண்டின் ஆண்டு அறிக்கையின்படி, இந்நிறுவனத்தில் பணியாற்றும் ஒவ்வொரு பணியாளரும் இந்நிறுவனத்திற்கு ரூபாய் 4.85 லட்சம் நிகர லாபமாக ஈட்டித் தந்துள்ளனர்.
வெளி இணைப்புகள்
பகுப்பு:இந்தியப் பொதுத்துறை வங்கிகள் பகுப்பு:தேசியமயமாக்கப்பட்ட நிறுவனங்கள் பகுப்பு:இந்திய வங்கிகள்
எஸ்ஸார் குழுமம்
எஸ்ஸார் குழுமம், மும்பையில் தலைமையிடத்தைக் கொண்டுள்ள ஒரு இந்திய பன்னாட்டு பல்தொழில் நிறுவனமாகும். 1969ஆம் ஆண்டு ஒரு கட்டுமான நிறுவனமாக தொடங்கி உற்பத்தி, சேவைகள் மற்றும் சில்லறை விற்பனை ஆகிய துறைகளில் விரிவடைந்தது. இது தற்போது எஃகு, ஆற்றல், மின்சாரம், எண்ணெய், தொலைத்தொடர்பு, கப்பல் மற்றும் துறைமுகம், கட்டுமானம் ஆகிய துறைகளில் தொழில்களைக் கொண்டுள்ளது. இந்நிறுவனம் ஆசியா, ஆப்பிரிக்கா, ஐரோப்பா, ஆத்திரேலியா, வட மற்றும் தென் அமெரிக்கா ஆகிய கண்டங்களில் உள்ள சந்தைகளில் கவனம் செலுத்துவதன் மூலம் உலகெங்கும் செயல்படுகிறது.
வரலாறு
எஸ்ஸார் சென்னை துறைமுகத்தின் ஒரு வெளி அலைதாங்கி கட்டுமான பணியின் மூலம் அதன் செயல்பாட்டை தொடங்கியது. சசி ருயா மற்றும் சகோதரர் ரவி ருயாவின் பெயரின் முதல் எழுத்தை கொண்டு நிறுவனத்துக்கு எஸ்ஸார் என பெயரிடப்பட்டது. இந்நிறுவனம் எஸ்ஸார் கட்டுமானம் நிறுவனம் என்ற பெயரில் ஜூன் 1976 இல் பதிவு செய்து கொண்டு கடல் கட்டுமானங்கள், குழாய் இடுதல், தூர்வாரல் மற்றும் பிற துறை தொடர்பான நடவடிக்கைகள் உட்பட பல முக்கிய துறை நடவடிக்கைகளில் பெரும்பான்மையாக ஈடுபட்டது. 1984 ஆம் ஆண்டில், நிறுவனம் இந்திய பொது துறை எண்ணெய் நிறுவனங்களுக்காக கடலில் எண்ணெய் மற்றும் எரிவாயு கிணறுகள் துளையிடுவது, அது தொடர்பான முக்கிய துறைகளில் ஆய்வு மற்றும் வளர்ச்சி துறையில் மேற்கொண்டு பங்கேற்றார்கள்.பின் நிறுவனத்தின் பெயர் மே 1987 இல் எஸ்ஸார் ஆஃப்ஷோர் மற்றும் ஆய்வு லிமிடெட் என மாற்றப்பட்டது.
1987ஆம் ஆண்டு ஆகஸ்ட் மாதம் நிறுவனத்தின் பெயர், அதன் மிகவும் பன்முக தொழில் ஆர்வத்தை பிரதிபலிக்கும் வகையில் எஸ்ஸார் குஜராத் லிமிடெட் என மாற்றப்பட்டது. 1988 ஆம் ஆண்டில், நிறுவனம் மும்பை பங்கு சந்தை, இந்திய தேசிய பங்கு சந்தை மற்றும் இரண்டு இந்திய பங்கு சந்தைகளில் பட்டியலிடப்பட்டு அதன் பங்குகளை வெளியிட்டது.
1990ஆம் ஆண்டு எஸ்ஸார் குழுமம் அதன் குஜராத் ஹசிரா ஆலை மற்றும் விசாகப்பட்டினத்தில்லுள்ள உருண்டை ஆலை மூலம் எக்கு துறையில் நுழைந்தது. அதே தசாப்தத்தில் எஸ்ஸார் எரிவாயு ஆய்வு, எண்ணெய் சுத்திகரிப்பு, கட்டுமானம் மற்றும் ஜிஎஸ்எம் தொலைபேசி போன்ற மற்ற தொழில்களில் விரிவுபடுத்தியது.
வெளி இணைப்புகள்
பகுப்பு:இந்திய நிறுவனங்கள் பகுப்பு:1969 நிறுவனங்கள்
எடகீழையூர் ஊராட்சி
எடகீழையூர் ஊராட்சி (Eda keelayur Gram Panchayat), தமிழ்நாட்டின் திருவாரூர் மாவட்டத்தில் உள்ள நீடாமங்கலம் வட்டாரத்தில் அமைந்துள்ளது. இந்த ஊராட்சி, மன்னார்குடி சட்டமன்றத் தொகுதிக்கும் தஞ்சாவூர் மக்களவைத் தொகுதிக்கும் உட்பட்டதாகும். இந்த ஊராட்சி, மொத்தம் 7 ஊராட்சி மன்றத் தொகுதிகளைக் கொண்டுள்ளது. இவற்றில் இருந்து 7 ஊராட்சி மன்ற உறுப்பினர்களைத் தேர்ந்தெடுக்கின்றனர். 2011ஆம் ஆண்டு இந்திய மக்கள் தொகை கணக்கெடுப்பின்படி, மொத்த மக்கள் தொகை 3988 ஆகும். இவர்களில் பெண்கள் 1989 பேரும் ஆண்கள் 1999 பேரும் உள்ளனர்.
அடிப்படை வசதிகள்
தமிழ்நாடு ஊரக வளர்ச்சி மற்றும் ஊராட்சித் துறையின் 2015ஆம் ஆண்டுத் தரவின்படி கீழ்க்கண்ட தகவல் தொகுக்கப்பட்டுள்ளது.
சிற்றூர்கள்
இந்த ஊராட்சியில் அமைந்துள்ள சிற்றூர்களின் பட்டியல் :
புகழ்பெற்றோர்
இந்த ஊராட்சியில் பிறந்த, வாழ்ந்த புகழ்பெற்றோர்:
டி. அபேசேகர
''' டி. அபேசேகர' (D. Abeyasekera''), இலங்கை களுத்துறைப் பிரதேச அணியின் துடுப்பாட்டக்காரர். இவர் ஒரு முதல்தர துடுப்பாட்டப் போட்டியில் கலந்து கொண்டுள்ளார். இவர் 1996/97 பருவ ஆண்டுகளில், இலங்கை களுத்துறை விளையாட்டுக்கழக அணி உறுப்பினராக பங்குகொண்டார்.
மூலம்
பகுப்பு:இலங்கைத் துடுப்பாட்டக்காரர்கள் பகுப்பு:வாழும் நபர்கள்
பெண் ஒன்று கண்டேன்
பெண் ஒன்று கண்டேன் 1974 ஆம் ஆண்டு வெளிவந்த தமிழ்த் திரைப்படமாகும். கோபு இயக்கத்தில் வெளிவந்த இத்திரைப்படத்தில் முத்துராமன், பிரமிளா மற்றும் பலரும் நடித்துள்ளனர்.
பாடல்கள்
இத்திரைப்படத்திற்கு எம். எஸ். விஸ்வநாதன் இசையமைத்திருந்தார். பாடல் வரிகளை கவிஞர் வாலி எழுதியிருந்தார்.
மேற்கோள்கள்
பகுப்பு:1974 தமிழ்த் திரைப்படங்கள்‎ பகுப்பு:இந்தியத் தமிழ்த் திரைப்படங்கள் பகுப்பு:எம். எஸ். விஸ்வநாதன் இசையமைத்த திரைப்படங்கள் பகுப்பு:முத்துராமன் நடித்த திரைப்படங்கள் பகுப்பு:நாகேஷ் நடித்த திரைப்படங்கள்
பெரும்பேடு ஊராட்சி, செங்கல்பட்டு
பெரும்பேடு ஊராட்சி (Perumbedu Gram Panchayat), தமிழ்நாட்டின் செங்கல்பட்டு மாவட்டத்தில் உள்ள திருக்கழுக்குன்றம் வட்டாரத்தில் அமைந்துள்ளது. இந்த ஊராட்சி, செய்யூர் சட்டமன்றத் தொகுதிக்கும் காஞ்சிபுரம் மக்களவைத் தொகுதிக்கும் உட்பட்டதாகும். இந்த ஊராட்சி, மொத்தம் 7 ஊராட்சி மன்றத் தொகுதிகளைக் கொண்டுள்ளது. இவற்றில் இருந்து 7 ஊராட்சி மன்ற உறுப்பினர்களைத் தேர்ந்தெடுக்கின்றனர். 2011ஆம் ஆண்டு இந்திய மக்கள் தொகை கணக்கெடுப்பின்படி, மொத்த மக்கள் தொகை 1161 ஆகும். இவர்களில் பெண்கள் 591 பேரும் ஆண்கள் 570 பேரும் உள்ளனர்.
அடிப்படை வசதிகள்
தமிழ்நாடு ஊரக வளர்ச்சி மற்றும் ஊராட்சித் துறையின் 2015ஆம் ஆண்டுத் தரவின்படி கீழ்க்கண்ட தகவல் தொகுக்கப்பட்டுள்ளது.
சிற்றூர்கள்
இந்த ஊராட்சியில் அமைந்துள்ள சிற்றூர்களின் பட்டியல் :
சான்றுகள்
பகுப்பு:செங்கல்பட்டு மாவட்ட ஊராட்சிகள் பகுப்பு:த. இ. க. ஊராட்சித் திட்டம்
கந்தரத்தனார்
கந்தரத்தனார் (கந்தர் அத்தனார்) சங்ககாலப் புலவர்களில் ஒருவர். எட்டுப் பாடல்கள் இவர் பாடியனவாகச் சங்கத்தொகை நூல்களில் உள்ளன.
அகநானூறு 95
thumb|200px| right|இரும்பை மரம் தலைவனுடன் ஓடிப்போக உடன்பட்ட தலைவி தோழியிடம் சொல்கிறாள். மழை பெய்யும்போது விழும் பனிக்கட்டி போல் உதிரும் இரும்பைப் பூவை மேயும் கரடிகள் நிறைந்த காட்டு வழியில் நான் செல்லப்போகிறேன். என் நெற்றி பசந்ததையும், மேனி வாடியதையும் கண்ட ஊர் கௌவை மொழியக் கேட்டு இது ஒவ்வாது என்று கூறிக்கொண்டிருந்த தாய் நான் ஓடிப்போனதைக் கேட்டால் என்ன ஆவாளோ? என்கிறாள்.
பொகுட்டு அரை இருப்பைக் குவிகுலைக் கழன்ற ஆலி ஒப்பின் தூம்புடைத் திரள் வீ, ஆறு செல் வம்பலர் நீள் இடை அழுங்க, ஈனல் எண்கின் இருங் கிளை கவரும் சுரம் பல கடந்தோர்க்கு இரங்குப என்னார்,          10 கௌவை மேவலர்ஆகி, 'இவ் ஊர் நிரையப் பெண்டிர் இன்னா கூறுவ புரையஅல்ல, என் மகட்கு' எனப் பரைஇ, நம் உணர்ந்து ஆறிய கொள்கை அன்னை முன்னர், யாம் என், இதற் படலே? 15
அகநானூறு 191
பொருள்தேடச் செல்ல எண்ணிய தன் நெஞ்சுக்குத் தலைவன் சொல்கிறான்.
உமணர் காளைமாட்டின் மேல் உப்பை ஏற்றிக்கொண்டு ஊர் ஊராக விற்கச் செல்வர். அவர்கள் தம் கால்களில் தோல் செருப்பு அணிந்திருப்பர். ஊரைக் கண்டதும் மணி அடிப்பர். அதனைக் கேட்டதும் ஊர்மக்கள் வீளை(வாய்விசில்) அடித்துக்கொண்டு ஓடிவந்து அவர்களுக்குப் பாதுகாவலாக இருப்பர்.
இப்படிப்பட்ட ஓமை மரக் காட்டில், நெஞ்சே! நீ பொருள் தேடச் செல்லப்போகிறாயா? ஆயின் முலை போன்ற பற்களையும், ஆற்றறல் போன்ற கூந்தலையும் கொண்ட உன்னாளுக்குச் சொல்லும் வலிமை உனக்கு இருக்கிறதா? எனகிறான்.
குறுந்தொகை 155
தலைவி ஏங்குகிறாள்.
புனக்காட்டில் விதை தெளித்த உழவர் தாம் விதை கொண்டு சென்ற வட்டி நிறைய பூவுடன் மாலையில் மீள்கின்றனர். இவர் வரும் தேர்மணி ஓசை வரவில்லையே!
நற்றிணை 116
thumb|200px|right|பலாப் பழம் தலைமகள் கலங்குகிறாள்.
தீமை கண்டால் பெரியோர் திருத்துவர் என்பர். கற்குகையில் வாழும் குறிஞ்சிப் பெண்டிர் இன்னும் ஓவாது ஏதேதோ சொல்லிக்கொண்டிருக்கிறார்களே!
முளைத்து வளரும் மூங்கிலை சூலுற்ற பெண்யானை மேயத்தானே செய்யும். (இதுபோலத்தான் இவர்கள் பேசுகிறார்கள்)
கிளையில் பழுத்த பலாப்பழம் பாறைப் பிளவுக்கு இடையில் விழுந்தது போல் இருந்ததுவர் நெடுந்தொலைவு சென்றுவிட்டார்.
நற்றிணை 146
பொருளுக்காகப் பிரிகின்றவன் தோழிக்குகு கேட்குமாறு சொல்கிறான்.
மடல் மாவில் வருபவனே! 'கடன்றி மன்னன் குடைநிழல் போல' இங்குத் தங்கிச் சொல்க என்று சொல்லக்கூடாதா? எழுதி அன்ன வனப்புடைய இந்த ஐயள்தானே அணங்கினாள். (அவள்தானே வருத்தத்தைப் போக்கவேண்டும்)
நற்றிணை 238
இடி முழக்கமே! உன் குரல் நன்றாக இல்லை. கேட்டால் பாம்பு மாண்டுவிடுகிறது. அவர் பிரிந்துவிட்டதால் நானும் துடிக்கிறேன். வண்டு வாய் திறக்கும் பிடவம் பூவைத்தான் நீ மலரச் செய்கிறாய். அதுவும் எனக்குத் துன்பம் தரும் மாலையில் மலர்கிறது.
தலைவி குமுறுகிறாள்.
நற்றிணை 306
பகுப்பு:சங்கப் புலவர்கள்
ஜார்ஜ் பட்லர்
வெளி இணைப்பு
ஜார்ஜ் பட்லர் - கிரிக்கட் ஆக்கைவில் இருந்து விளையாட்டுவீரர் விபரக்குறிப்பு. கடைசியாகப் பார்க்கப்பட்ட திகதி அக்டோபர் 15 2011.
பகுப்பு:இங்கிலாந்துத் துடுப்பாட்டக்காரர்கள் பகுப்பு:1900 பிறப்புகள் பகுப்பு:1969 இறப்புகள் பகுப்பு:டெவான் துடுப்பாட்டக்காரர்கள் பகுப்பு:வில்ட்சையர் துடுப்பாட்டக்காரர்கள் பகுப்பு:சாமர்செட் துடுப்பாட்டக்காரர்கள்
கேதையுறும்பு ஊராட்சி
கேதையுறும்பு ஊராட்சி (Kethaiyurumbu Gram Panchayat), தமிழ்நாட்டின் திண்டுக்கல் மாவட்டத்தில் உள்ள ஒட்டன்சத்திரம் வட்டாரத்தில் அமைந்துள்ளது. இந்த ஊராட்சி, ஒட்டன்சத்திரம் சட்டமன்றத் தொகுதிக்கும் திண்டுக்கல் மக்களவைத் தொகுதிக்கும் உட்பட்டதாகும். இந்த ஊராட்சி, மொத்தம் 7 ஊராட்சி மன்றத் தொகுதிகளைக் கொண்டுள்ளது. இவற்றில் இருந்து 7 ஊராட்சி மன்ற உறுப்பினர்களைத் தேர்ந்தெடுக்கின்றனர். 2011ஆம் ஆண்டு இந்திய மக்கள் தொகை கணக்கெடுப்பின்படி, மொத்த மக்கள் தொகை 3275 ஆகும். இவர்களில் பெண்கள் 1571 பேரும் ஆண்கள் 1704 பேரும் உள்ளனர்.
அடிப்படை வசதிகள்
தமிழ்நாடு ஊரக வளர்ச்சி மற்றும் ஊராட்சித் துறையின் 2015ஆம் ஆண்டுத் தரவின்படி கீழ்க்கண்ட தகவல் தொகுக்கப்பட்டுள்ளது.
சான்றுகள்
பகுப்பு:திண்டுக்கல் மாவட்ட ஊராட்சிகள் பகுப்பு:த. இ. க. ஊராட்சித் திட்டம்
முகம்மது அல்-பராதிய்
பன்னாட்டு அணுசக்தி முகமையுடன் இந்தியா அணு சக்தி பாதுகாப்பு ஒப்பந்தத்தை 2008ஆம் ஆண்டு மேற்கொண்டபோது எல்பராதே மிக முக்கியப் பங்காற்றினார். இதன் மூலம் 30 ஆண்டுகளுக்கும் மேலாக நிலவி வந்த அணுத் தனிமையிலிருந்து இந்தியா விடுபட்டது.அணுசக்தியை ஆக்கப்பூர்வமான வழிகளில் உலக நாடுகள் பயன்படுத்துவதற்காக அயராமல் உழைத்து வருபவர் என எல்பரதேயுக்கு பாராட்டு தெரிவித்து இந்தியா 2008ஆம் ஆண்டிற்கான இந்திரா காந்தி அமைதிப் பரிசை அவருக்கு அளித்தது.
அரசுத்தலைவர் ஆகும் வாய்ப்பு
எல்பரதேய் தலைவர் பதவிக்குப் போட்டியிடுவது குறித்து எந்த அறிக்கையும் வெளியிடாவிட்டாலும், நியாயமான முறையில் தேர்தல்கள் நடந்தேற சில விதிமுறைகளும் அரசியல் சட்டத்திருத்தங்களும் கொண்டு வரப்பட வேண்டும் என்று வலியுறுத்தினார். சுயேட்சை வேட்பாளர்கள் சுதந்திரமாகப் போட்டியிடும் வகையில் இந்த மாற்றங்கள் கொண்டுவரப்பட்டாலே தாம் வேட்பாளராக நிற்பது குறித்து சிந்திக்க முடியும் எனவும் கூறினார். பல எதிர்கட்சிகளும் அமைப்புகளும் நடுநிலையான எல்பரதேய் மக்களாட்சிக்கு வழியமைக்கும் ஓர் இடைக்கால அரசிற்கு தலைமை ஏற்கக்கூடியவராக ஏற்றுக்கொண்டுள்ளன.
24 பிப்ரவரி 2010 அன்று எல்பரதேய் கெய்ரோவில் உள்ள தம் வீட்டில் பல அரசியல் கட்சித்தலைவர்களையும் குறிப்பிடதக்க அறிவுசீவிகளையும் அழைத்து உரையாடினார். இதன் முடிவில் புதிய கட்சியமைப்பில்லாத அரசியல் இயக்கமாக மாற்றத்திற்கான தேசிய சங்கம் அறிவிக்கப்பட்டது. இந்த இயக்கத்தின் முதன்மை குறிக்கோளாக அரசியல் நிலையில் பொது சீர்திருத்தங்களையும் குறிப்பாக குடியரசுத் தலைவர் தேர்தல் உண்மையான, சுதந்தரமான முறையில் நடைபெறுவதை தடுக்கும் எகிப்து அரசியல்சட்டத்தின் 76வது பிரிவை நீக்குவதையும் கொண்டுள்ளது. தடை செய்யப்பட்டுள்ள முசுலிம் சகோதரத்துவம் (Muslim Brotherhood) கட்சி சார்பாக முக்கியப் புள்ளிகள் கலந்து கொண்டனர்; இருப்பினும் தங்கள் கட்சி உறுப்பினரல்லாத ஒருவரை வேட்பாளராக அக்கட்சி ஏற்றுக்கொள்ளுமா என்பதில் தெளிவில்லை. மேலும் இந்தச் சந்திப்பிற்கு முதல்நாள் எல் பரதேயைச் சந்தித்த அராபிய அணி (அரப் லீக்)கின் தலைவர் அமர் மௌசாவின் ஆதரவும் இந்த இயக்கத்திற்கு உள்ளதா எனத் தெரியவில்லை.
ஆர்வர்டில் கென்னடி அரசாளுமைப் பள்ளியில் 27 ஏப்ரல் 2010 அன்று பேசும்போது தான் "ஓர் வேலையைத் தேடு"வதாகவும், எகிப்திய அரசியலில் "மக்களாட்சிக்கான வழக்கறிஞராகவும் மாற்றத்திற்கான முகவராகவும்" இருக்க முற்படுவதாகவும் நகைச்சுவையாகக் கூறினார். அதேநேரம் தமது மனைவிக்கு தாம் எந்தத் தேர்தலிலும் போட்டியிடுவதில் விருப்பமில்லையென்றும் விளக்கினார்.
முப்பதாண்டுகளில் கண்டிராத வண்ணம் எகிப்து போராட்டம் உச்சமடைந்த நேரத்தில் 27 சனவரி 2011 அன்று தாய்நாடு திரும்பினார். மக்களின் விருப்பம் ஓர் இடைக்கால அரசு அமைய வேண்டுமென்றால் தாம் அதனை முன்னின்று நடத்தத் தயங்கவில்லை எனக் கூறினார். வெள்ளி தொழுகையில் போராட்டக்காரர்களுடன் அவர் இணைந்திருந்தபோது அவர்மீது தண்ணீர் பீரங்கி செலுத்தப்பட்டது. அவரைக் காக்கும்விதமாக சுற்றியிருந்த ஆதரவாளர்களின் மேல் தடியடி நடத்தப்பட்டது. 28 சனவரி 2011 அன்று எல்பரதேய் வீட்டுக்காவலில் வைக்கப்பட்டுள்ளதாக செய்தி பரவியது. ஆயினும் அடுத்தநாள், அல் ஜசீராவிற்கு கொடுத்த நேர்முகத்தில் தாம் கைது செய்யப்படவில்லை எனக் கூறினார்.
சித்தி விநாயகர் கோயில், சித்தாடெக்
சித்திவிநாயகர் கோயில் (Siddhivinayak Temple) இந்திய மாநிலமான மகாராட்டிராவின் அகமதுநகர் மாவட்டத்தின், கர்ஜட் தாலுகாவில், பீமா ஆற்றின் கரையில், சித்தாடெக் கிராமத்தில் அமைந்துள்ளது. இக்கோயில் அஷ்ட விநாயகர் தலங்களில் ஒன்றாகும். கி பி பதினெட்டாம் நூற்றாண்டில் குவாலியர் ராணி அகல்யாபாய் என்பரால் இக்கோயில் சீரமைக்கப்பட்டது.
மேற்கோள்கள்
பகுப்பு:மகாராட்டிர அஷ்ட விநாயகர் கோயில்கள் பகுப்பு:மகாராட்டிர இந்துக் கோயில்கள் பகுப்பு:அகமதுநகர் மாவட்டம்
இரத்தன்ஜி டாட்டா
சர் இரத்தன்ஜி ஜம்சேத்ஜி டாட்டா (Sir Ratanji Jamsetji Tata) (20 சனவரி 1871, மும்பை - 5 செப்டம்பர் 1918, செயின்ட் இவ்சு, கார்ன்வால், இங்கிலாந்து ) இவர் ஓர் இந்திய நிதியாளரும் அறப்பணியாற்றிவருமாவார்.
சுயசரிதை
இவர் பிரபல பார்சி வணிகர் ஜம்சேத்ஜி டாடாவின் மகனாவார். இவர் முமபையில் உள்ள புனித சேவியர் கல்லூரியில் கல்வி பயின்றார். பின்னர் தனது தந்தையின் நிறுவனத்தில் நுழைந்தார். 1904 இல் மூத்த டாடாவின் மரணத்தின் போது, இவரும் இவரது சகோதரர் தோராப்ஜி டாடாவும் மிகப் பெரிய செல்வத்தை பெற்றனர். அவற்றில் பெரும்பாலானவை நடைமுறை இயல்புடைய அறப்பணிகளுக்கும் இந்தியாவின் வளங்களை வளர்ப்பதற்காக பல்வேறு தொழில்துறை நிறுவனங்களை நிறுவுவதற்கும் அர்ப்பணித்தனர்.
1916 இல் நைட் ஆன இவர் இந்தியாவுக்கு இவர் அளித்த நன்மைகளை குறையவில்லை. இங்கிலாந்தில், திவிக்கன்காம், யார்க் மாளிகையில் நிரந்தர குடியிருப்பை வைத்திருந்த இவர், 1912 ஆம் ஆண்டில் இலண்டன் பொருளியல் பள்ளியில் சமூக அறிவியல் மற்றும் நிர்வாகத்தின் ரத்தன் டாடா துறையை நிறுவினார். மேலும் ஏழை மக்கள் படிப்பதற்காக இலண்டன் பல்கலைக்கழகத்தில் ரத்தன் டாடா நிதியத்தையும் நிறுவினார்.
இவர் கலைகளின் சிறந்த இணைப்பாளராக இருந்தார். சத்ரபதி சிவாஜி மகாராஜ் வாஸ்து சங்கராலயம் (முன்னர் வேல்ஸ் இளவரசர் அருங்காட்சியகம் ) இவரது (1923 இல் வாங்கப்பட்டது) சேகரிப்புகளைக் காண்பிக்கும் ஒரு பகுதியைக் கொண்டுள்ளது. மேலும் சர் தோராப்ஜி டாடா (1933 இல் வாங்கியது) மற்றும் சர் புருஷோத்தம் மவ்ஜி (வாங்கியது) 1915) போன்றவையும் அடங்கும்.
தனிப்பட்ட வாழ்க்கை
வலது|thumb| புரூக்வுட் கல்லறையில் உள்ள ரத்தன்ஜி டாடாவின் கல்லறை இவர் 1893 இல் நவாஜ்பாய் சேத் என்பவரை மணந்தார். 1915 இல் இங்கிலாந்து சென்றார். இவரது தொலைதூர உறவினர் குடும்பத்திலிருந்து நேவல் டாடா என்பவரை தத்தெடுத்தனர். இவர் 1918 செப்டம்பர் 5 அன்று இங்கிலாந்தின் கார்ன்வாலில் உள்ள செயின்ட் இவ்சில் இறந்தார். இலண்டனுக்கு அருகிலுள்ள வோக்கிங், புரூக்வுட் கல்லறையில் இவரது தந்தையின் (ஜாம்சேத்ஜி டாடா) பக்கத்திலேயே அடக்கம் செய்யப்பட்டார்.
மும்பை வணிகரான தோரப்ஜி சக்லத்வாலாவை மணந்த ஜெர்பாய் டாடா என்ற அத்தை மூலம், இவர் சாபுர்ஜி சக்லத்வாலாவின் உறவினரானார். பின்னர் இவர் ஐக்கிய இராச்சியத்தின் நாடாளுமன்றத்தில் பொதுவுடமை கட்சியின் உறுப்பினரானார்.
வெளி இணைப்புகள்
பகுப்பு:1918 இறப்புகள் பகுப்பு:1871 பிறப்புகள் பகுப்பு:டாட்டா குழும நபர்கள் பகுப்பு:டாட்டா குடும்பம் பகுப்பு:மும்பையைச் சேர்ந்தவர்கள் பகுப்பு:இந்தியத் தொழிலதிபர்கள்
ஜி. கே. ஷெட்டி இந்து வித்யாலயா மெட்ரிக் மேல்நிலைப் பள்ளி
ஜி.கே.ஷெட்டி இந்து வித்யாலயா மெட்ரிக் மேல்நிலைப்பள்ளி (GK SHETTY HINDU VIDYALAYA MATRICULATION HIGHER SECONDARY SCHOOL) என்பது தமிழ்நாடு மாநிலம், சென்னை புறநகரில் உள்ள ஆதம்பாக்கத்தில் உள்ளது.
வரலாறு
ஐக்கிய நாடுகள் அவையின் முன்னாள் உறுப்பினர் ஸ்ரீ.எஸ்.ஜே.போத்தி என்பவரின் உதவியுடன் 1979 ஆம் ஆண்டு இந்த பள்ளி துவங்கப்பட்டது.ஜி.கே.ஷெட்டி அளித்த நிதி உதவியுடன் பள்ளிக்குத் தேவையான பிற வசதிகளை நிவர்த்தி செய்தனர். இந்தப்பள்ளி 2006 ஆம் ஆண்டு ISO-9001-2000 சான்றிதழைப் பெற்றது.
விருதுகள்
தேசிய நல்லாசிரியர் விருது குடியரசு தலைவராக இருந்த அப்துல்கலாம் அவர்களினால் பெறப்பட்டது.
கல்வி முறை
தமிழ்நாடு மாநில சமச்சீர் கல்வி முறைகளை பின்பற்றுகிறது. மழலையர் பள்ளி முதல் பன்னிரண்டாம் வகுப்பு வரை இங்கு கற்பிக்கப்படுகிறது. கல்வி இணைச்செயல்பாடுகளாக புல்லாங்குழல், மிருதங்கம், வயலின் போன்ற இசைக்கருவிகள் வாசிப்பதற்கு பயிற்சி அளிக்கப்படுகிறது. பரதநாட்டியம் மற்றும் சிலம்பாட்டம் போன்ற கலைகளும் மாணவர்களுக்கு கற்பிக்கப்படுகிறது.
விளையாட்டு
வாரத்திற்கு ஐந்து மணி நேரம் விளையாடுவதற்காக ஒதுக்கீடு செய்யப்படுகிறது. பல மாணவர்கள் குறுவட்ட போட்டிகளில் வெற்றி பெற்றுள்ளனர்.
வெளியிணைப்புகள்
http://hinduvidyalaya.org/ http://www.hindu.com/yw/2003/10/04/stories/2003100401060300.htm
பகுப்பு:துப்புரவு முடிந்த நாகப்பட்டினம் மாவட்ட ஆசிரியர்கள் தொடங்கிய கட்டுரைகள் பகுப்பு:சென்னையிலுள்ள தனியார் பள்ளிகள்
அகரம் வெள்ளாஞ்செட்டியார் மகாசன நிதி உதவி பெறும் நடுநிலைப்பள்ளி, இராசிபுரம்
செயல்பாடுகள்
7310 ச.மீ பரப்பளவு கொண்ட இப்பள்ளியில் கல்வி வளர்ச்சியை கண்காணிக்கவும் சுகாதாரத்தை பேணவும் பல்வேறு அமைப்புகள் ஏற்படுத்தப்பட்டுள்ளன.
மன்ற செயல்பாடுகள்
பள்ளியில் பல்வேறு நோக்கங்களுக்காக வெவ்வேறு மன்றங்கள் தோற்றுவிக்கப்பட்டு செயல்பட்டு வருகின்றன. அவையாவன
மேற்கோள்கள்
பகுப்பு:நாமக்கல் மாவட்டத்திலுள்ள பள்ளிகள்
தேசிய நெடுஞ்சாலை 2 (கம்போடியா)
கம்போடியாவின் தேசிய நெடுஞ்சாலை 2 (National Highway 2) என்பது 120.60 கிலோ மீட்டர் நீளம் கொண்டிருக்கும் ஒரு சாலையாகும். இது தேசிய சாலை 2 (10002) என்றும் அழைக்கப்படுகிறது. இச்சாலை தலைநகரம் புனோம் பென்னை வியட்நாம் நாட்டுடன் இணைக்கிறது. புனோம் பென்னுக்கு வெளியே தெற்கில் இத்தேசிய நெடுஞ்சாலை கந்தால் மாகாணம் வழியாக, டிரம் காக் மாவட்டதிலுள்ள டேக்கியோ மாகாணத்தில் நுழைகிறது. மேலும் தெற்கில் கிரி வாங் மாவட்டம் வரை தொடர்ந்து திடீரெனத் கிழக்கில் திரும்பி நீண்டு வியட்நாம் எல்லையில் சந்திக்கிறது.
மேற்கோள்கள்
பகுப்பு:கம்போடியா பகுப்பு:கம்போடிய சாலைகள்
வேதியியல் செயல்முறை
வேதியியல் செயல்முறை (Chemical process) என்பது எவ்வாறேனும் ஒன்று அல்லது மேற்பட்ட வேதிப்பொருட்கள் அல்லது வேதி சேர்மங்களை மாற்றியமைக்கும் ஒரு செயல்முறையாகும். அவ்வாறான வேதியியல் செயல்முறைகளை தானாகவோ அல்லது பிற வெளிப்புற விசையினாலோ ஏற்பட்டு ஒரு வேதிவினைக்கு உட்படுத்தப்படுகிறது.
பகுப்பு:வேதியியல் செயல்முறைகள் பகுப்பு:தொழிற்சாலை பகுப்பு:தொழிற்சாலை செயல்முறைகள்
மகிழங்கோட்டை
மகிழங்கோட்டை (ஆங்கிலம்:Mahilankottai), ), இந்தியாவின் தமிழ்நாடு மாநிலத்தில் அமைந்துள்ள தஞ்சாவூர் மாவட்டத்தில்  பட்டுக்கோட்டைவட்டத்தில் இருக்கும்  ஒரு கிராமம் ஆகும். பட்டுக்கோட்டையிலிருந்து 12 கிலோமீட்டர் தொலைவிலும், அதிராம்பட்டினத்திலிருந்து 3 கிலோமீட்டர் தொலைவிலும் மகிழங்கோட்டை அமைந்துள்ளது.
சுதந்திர போராட்ட தியாகி திரு. கனகேச தேவர் பிறந்த இடம் என்ற பெருமையும் பெற்றது மகிழங்கோட்டை. தவத்திரு சிங்காரவேல் சுவாமிகள் எழுந்தருளிய இடம். சிங்காரவேல் சுவாமிகள் வாழ்ந்து மறைந்த விநாயகர் ஆலயம் திரு.ஆறுமுகதேவர் தலைமையில் 2003ம் ஆண்டு கும்பாபிஷேகம் காணப்பெற்றது.
பெரும்பாலும் விவசாயிகள் வாழும் இவ்வூர், அருகாமை கிராமங்களுக்கு குடிநீர் வழங்குவதில் பெருமை பெற்றது.
பகுப்பு:பட்டுக்கோட்டை வட்டத்திலுள்ள ஊர்கள் பகுப்பு:தஞ்சாவூர் மாவட்டத்திலுள்ள கிராமங்கள்
வி. சோமசுந்தரம்
இவர் 2001 முதல் 2006 வரையிலான அதிமுக ஆட்சிக்காலத்தில் கைத்தறி மற்றும் நெசவுத்துறை அமைச்சராகப் பதவி வகித்தார்.
2016 தேர்தலில் இத்தொகுதியில் சி. வி. எம். பி. எழிலரசன் என்பவர் வெற்றி பெற்றார்.
மேற்கோள்கள்
பகுப்பு:14 ஆவது தமிழ்நாடு சட்டமன்ற உறுப்பினர்கள் பகுப்பு:அனைத்திந்திய அண்ணா திராவிட முன்னேற்றக் கழக அரசியல்வாதிகள் பகுப்பு:வாழும் நபர்கள் பகுப்பு:12 ஆவது தமிழ்நாடு சட்டமன்ற உறுப்பினர்கள் பகுப்பு:துப்புரவு முடிந்த வேலூர் மாவட்ட ஆசிரியர்கள் தொடங்கிய கட்டுரைகள் பகுப்பு:தமிழக அரசியல்வாதிகள் பகுப்பு:தமிழக முன்னாள் அமைச்சர்கள்
ஆயர் ஈத்தாம், பினாங்கு
ஆயர் ஈத்தாம், பினாங்கு (ஆங்கிலம்: Air Itam; (மலாய்: Air Itam; சீனம்: 亚依淡; ஜாவி: اءير ايتم‎) என்பது மலேசியா, பினாங்கு, வடகிழக்கு பினாங்கு தீவு மாவட்டத்தில்; பினாங்குத் தீவின் வடக்கு கடற்கரையில் அமைந்துள்ள ஒரு புறநகர்ப் பகுதியாகும். பினாங்குத் தீவில் மிகவும் பிரசித்தி பெற்ற இடங்களில் இதுவும் ஒன்றாகும்.
மேலும், பினாங்கு மலை மற்றும் கெக் லோக் சி சீனர் கோயில் (Kek Lok Si Temple) போன்ற சில முக்கியச் சுற்றுலா இடங்களை உள்ளடக்கிய இடமாகும்.
பொது
1786-ஆம் ஆண்டில் கேப்டன் பிரான்சிஸ் லைட் (Captain Francis Light) என்பவரால் பினாங்கு தீவு நிறுவப்பட்டது. அதன் பின்னர், 18-ஆம் நூற்றாண்டின் பிற்பகுதியில், இந்த ஆயர் ஈத்தாம் பகுதி உருவாக்கப்பட்டது.
பினாங்கு மலையையும் ஆயர் ஈத்தாம் பகுதியையும் விவசாயப் பகுதிகளாக மாற்றி அமைக்க அப்போதைய பிரித்தானிய அதிகாரிகள் விரும்பினார்கள். அந்த வகையில் நறுமண வாசனைப் பொருட்களை உற்பத்தி செய்வதற்காக, வேளாண்மைப் பண்ணைகளை ஆயர் ஈத்தாம் பகுதியில் நிறுவினார்கள்.
இன்றும், ஆயர் ஈத்தாம் மலைப் பகுதிகளில் பழங்கள்; காய்கறிகள் போன்ற வேளாண்மைப் பொருட்கள் உற்பத்திச் செய்யப் படுகின்றன. அங்கு விளையும் பச்சைப் பயிர்ப் பொருட்கள் ஜார்ஜ் டவுன் நகரில் உள்ள காய்கறிச் சந்தைகளுக்கு ஒவ்வொரு நாளும் கொண்டு செல்லப் படுகின்றன.
சொற்பிறப்பியல்
ஆயர் ஈத்தாம் ஆறு கறுப்பு நீர் கொண்ட ஆறாகும். அதனால் இந்த ஆற்றுக்கு (மலாய்: Sungai Air Itam) ஆயர் ஈத்தாம் ஆறு பெயர். அதில் இருந்து இந்த இடமும் ஆயர் ஈத்தாம் என்று பெயர் பெற்றது. 'ஆயர் ஈத்தாம்' எனும் சொற்றொடருக்கு மலாய் மொழியில் கறுப்பு நீர் என்று பொருள்.
வரலாறு
1786-ஆம் ஆண்டில் பினாங்கு தீவு நிறுவப்பட்ட கட்டத்தில், கேப்டன் பிரான்சிஸ் லைட் தலைமையிலான பிரிட்டிஷ் கிழக்கிந்திய நிறுவன அதிகாரிகள், விவசாய நோக்கங்களுக்காகத் தீவின் உட்புறத்தை ஆராய்ந்து சுத்தம் செய்யத் தொடங்கினார்கள்.
ஆயர் ஈத்தாம் மலைப் பகுதிகளில் மிளகு மற்றும் ஜாதிக்காய் பண்ணைகள் நிறுவப்பட்டன. அதே நேரத்தில் பினாங்கு மலையில் செம்புற்று பழ மரங்கள் நடவு செய்யும் பணியும் மேற்கொள்ளப்பட்டது.
ஆயர் ஈத்தாம் மலைப் பகுதிகளில் பழத் தோட்டங்கள்
பிரான்சிஸ் லைட்டின் குடியிருப்புகளில் ஒன்றான ஆங்கிலோ - இந்தியன் சபோல்க் வீடும் (Suffolk House); ஆயர் ஈத்தாம் ஆறு வழிந்து செல்லும் பாதையில், ஒரு மிளகு தோட்டத்திற்குள் கட்டப்பட்டது.
19-ஆம் நூற்றாண்டு முழுவதும் ஆயர் ஈத்தாம் சுற்றியுள்ள மலைப் பகுதிகளில் பழத் தோட்டங்கள் மற்றும் காய்கறிப் பண்ணைகள் உருவாகின. மக்கள் பெருமளவில் குடியேறினர். ஆயர் ஈத்தாம் எனும் விவசாய கிராமம் நன்கு வளர்ச்சி பெறத் தொடங்கியது.
1890-ஆம் ஆண்டில், தென்கிழக்கு ஆசியாவின் மிகப்பெரிய புத்த கோயில்களில் ஒன்றான கெக் லோக் சி கோயிலின் கட்டுமானம் தொடங்கியது. அதன் முக்கியக் கோபுரத்தில்; சீன, சயாமிய மற்றும் பர்மிய பாணிகள் ஒருங்கிணைக்கப்பட்டன. 1905-ஆம் ஆண்டு அந்த ஆலயம் பொதுமக்களுக்காகத் திறக்கப்பட்டது.
பினாங்கு விலங்கியல் பூங்கா
ஒரு காலத்தில் மலேசியாவின் முதல் உயிரியல் பூங்காவான பினாங்கு விலங்கியல் பூங்காவின் (Penang Zoological Gardens) தாயகமாக ஆயர் ஈத்தாம் இருந்தது. 1920-களில் பா காங் (Fa Kong) எனும் பௌத்தத் துறவியால் அந்தப் பூங்கா திறக்கப்பட்டது. இருப்பினும் அதிகப் பராமரிப்புச் செலவுகள் காரணமாக இரண்டாம் உலகப் போருக்கு முன்னதாகவே மூடப்பட்டது.
1935-ஆம் ஆண்டு ஆயர் ஈத்தாம் பகுதியில் ஒரு பெரிய தீ விபத்து (The Great Air Itam Fire of 1935). 100-க்கும் மேற்பட்ட வீடுகள் தீக்கிரையாயின. அந்த நேரத்தில், ஆயர் ஈத்தாமில் இருந்த குடியிருப்புகள் பெரும்பாலும் மரத்தால் ஆனவை. அந்தத் தீவிபத்தின் காரணமாக, பின்னர் காலத்தில் ஆயர் ஈத்தாமில் செங்கல் கட்டிடங்கள் கட்டப்பட்டன.
1867-ஆம் ஆண்டு பினாங்கு கலவரம்
1800-ஆம் ஆண்டுகளில், பினாங்கு மாநிலத்தின் தலைநகரான ஜார்ஜ் டவுனில் வன்முறைத் தாக்குதல்கள் நடைபெறுவது உண்டு. அவற்றில் இருந்து தப்பி ஓடிய அகதிகள் ஆயர் ஈத்தாம் மலைப் பகுதிகளில் மறைந்து வாழ்ந்தனர்.
எடுத்துக்காட்டாக, 1867-ஆம் ஆண்டில் நடந்த பினாங்கு கலவரம் (Penang Riots of 1867). அதில் ஜார்ஜ் டவுன் நகரில் வசித்த பலர் ஆயர் ஈத்தாமில் குடியேறினர். இருப்பினும் இரண்டாம் உலகப் போர், இன்னும் அதிக எண்ணிக்கையிலான அகதிகளை ஆயர் ஈத்தாமிற்குக் கொண்டு வந்து சேர்த்தது.
சூக் சிங் இனச் சுத்திகரிப்பு
இரண்டாம் உலகப் போரின் போது, ஏகாதிபத்திய ஜப்பானிய இராணுவம் (Imperial Japanese Army) சூக் சிங் (Sook Ching purges) எனும் சுத்திகரிப்பைச் செயல்படுத்தியது. இந்த இனச் சுத்திகரிப்பு சிங்கப்பூரில் தொடங்கியது. அப்போது, சீன குடிமக்கள் பலர் படுகொலை செய்யப்பட்டனர். அப்படி படுகொலை நடந்த இடங்களில் ஆயர் ஈத்தாமும் ஒன்றாகும்.
1950-ஆம் ஆண்டுகளில் இருந்து ஆயர் ஈத்தாம் புறநகர்ப் பகுதியின் தீவிர நகரமயமாக்கலினால் இங்குள்ள மக்களின் வாழ்க்கைத் தரமும் உயர்ந்து உள்ளது.
அதே சமயத்தில் பினாங்குத் தீவில் அதிக மக்கள் தொகை கொண்ட பகுதிகளில் ஒன்றாகவும் மாறியது. 1980-களில் ஆயர் ஈத்தாம் புறநகர்ப் பகுதியின் தென்கிழக்கில் பார்லிம் (Farlim) என்ற ஒரு புதிய நகரமும் உருவாக்கப்பட்டது.
நிலவியல்
பத்து லாஞ்சாங் மலை (Batu Lanchang Hill); பெனாரா மலை (Bukit Penara); மற்றும் பினாங்கு மலை (Penang Hill); ஆகிய மூன்று மலைப் பகுதிகளுக்கு இடையில் உள்ள பள்ளத்தாக்கில் ஆயர் ஈத்தாம் அமைந்துள்ளது.
ஆயர் ஈத்தாம் சாலை மற்றும் பத்து லாஞ்சாங் சாலை ஆகிய இரண்டு முக்கிய சாலைகளால், இந்த ஆயர் ஈத்தாம் புறநகர்ப்பகுதி, ஜார்ஜ் டவுன் பெருநகரத்துடன் இணைக்கப்பட்டு உள்ளது.
பினாங்கு மலை இழுவை ஊர்தி
மலேசியாவின் ஒரே இழுவை ஊர்தி (Funicular Rail System) இரயில் அமைப்பான பினாங்கு மலை இரயில் அமைப்பிற்கும் (Penang Hill Railway) பிரபலமானது. 1920-களில் வடிவமைக்கப்பட்டு திறக்கப்பட்டது.
இழுவை ஊர்தி என்பது வாகனங்கள் செல்ல இயலாத மலைப் பகுதிகளில்; பயன்படுத்தப்படும் ஊர்தியாகும். மலையின் மேல் தளத்தில் இருந்து கம்பிவடம் மூலம் மின் விசையால் இயக்கப் படுகிறது.
சுவிசர்லாந்து நாட்டு இரயில் பெட்டிகள்
பினாங்கின் மிக உயரமான மலையில் ஏறும் இந்த இழுவை ஊர்தி, முதலில் சுவிசர்லாந்து நாட்டு இரயில் பெட்டிகளுடன் பொருத்தப்பட்டு இருந்தது. 1977; 2010-ஆம் ஆண்டுகளில் இரண்டு முறை மேம்பாடுகள் செய்யப்பட்டன.
தற்போது பயன்பாட்டில் உள்ள புதிய சுவிட்சர்லாந்தில் இரயில் பெட்டிகள் 7,500 கிலோ கொள்ளளவு கொண்டவை. மலை அடிவாரத்தில் இருந்து பினாங்கு மலையின் உச்சியை ஐந்து நிமிடங்களுக்குள் அடையும் திறன் கொண்டவை.
வெளி இணைப்புகள்
பகுப்பு:மலேசிய நகரங்கள்‎ பகுப்பு:பினாங்கு பகுப்பு:பினாங்கு மாநிலத்தின் நகரங்கள்‎
சேற்று பூனைப்பருந்து
சேற்று பூனைப்பருந்து (Western Marsh Harrier - Circus aeruginosus) ஒரு வலசை போகும் வேட்டைப்பருந்து (Harrier) வகையாகும். சதுப்பு நிலங்களிலும் ஏரிகளிலும் நெல்வயல்களிலும் இப்பறவையைக் காணலாம். இவை நடு, வட ஐரோப்பாவில் இனப்பெருக்கும் செய்கின்றன. குளிர் காலத்தில் ஆப்பிரிக்காவுக்கும் இந்திய துணைக்கண்டத்துக்கும் வலசை வருகின்றன. இவை நீர்நிலைகளை ஒட்டிய காட்டுப் பகுதியில் தங்கிச் செல்கின்றன.
உணவு
சேற்று பூனைப்பருந்து, வழக்கமான பூனைப் பருந்து பாணியில் வேட்டையாடுகிறது. இரையைத் தேடும் போது தட்டையான திறந்த நிலத்தின் மீது தாழ்வாக சறுக்குகிறது. இதன் இறக்கைகள் ஆழமற்ற V- வடிவத்திலும் பெரும்பாலும் தொங்கும் கால்களுடனும் இருக்கும். இது சிறிய பாலூட்டிகள், சிறிய பறவைகள், பூச்சிகள், ஊர்வன மற்றும் தவளைகளை உணவாக உண்ணுகிறது.
கலைச்சொற்கள்
rufous = செம்பழுப்பு; harrier = வேட்டைப்பருந்து; dark brown = கரும்பழுப்பு;
மேற்கோள்கள்
பகுப்பு:ஐரோப்பியக் கொன்றுண்ணிப் பறவைகள் பகுப்பு:பூனைப் பருந்துகள்
கே. ஜே. பேபி
'''கே. ஜே. பேபி''' (பிறப்பு: பெப்ரவரி 27, 1954) மலையாள எழுத்தாளர். காட்டையும் பழங்குடிகளின் வாழ்க்கையையும் பின்புலமாகக் கொண்டு முக்கியமான ஆக்கங்களை எழுதியவர். காட்டுமக்களிடையே சமூகசேவை செய்பவர்.
வாழ்க்கைக் குறிப்பு
கேரளத்தில் கண்ணூர் மாவட்டத்தில் பிறந்தார். 1973 இல் அவரது குடும்பம் வயநாட்டில் குடியேறியது. நிலம் வாங்கி வேளாண்மை செய்ய ஆரம்பித்தது. பேபி ஆசிரியர் பயிற்சி முடித்தபின் வயநாட்டில் சிங்ஙோடு என்ற ஊரில் பழங்குடிகளுக்காக ’கனவு’ என்ற பேரில் ஒரு குருகுல முறை பள்ளியை நிறுவி நடத்தி வருகிறார். மனைவியின் பெயர் ஷெர்லி. இரு குழந்தைகள் உள்ளன.
கிரானடினோ பவுட்டர்
கிரானடினோ பவுட்டர் என்பது ஆடம்பரப் புறா வகையைச் சேர்ந்தது ஆகும். இவை பல ஆண்டுகள் தேர்ந்தெடுத்த இனப்பெருக்க முறையால் உருவாயின. கிரானடினோ பவுட்டர் மற்றும் அனைத்து பழக்கப்படுத்தப்பட்ட புறாக்களும் மாடப் புறாவிலிருந்து உருவானவையாகும்.
மேற்கோள்கள்
பகுப்பு:புறாக்கள்
மென் படலம்
மென் படலம் (Thin film) என்பது ஒரு நானோமீட்டரில் இருந்து பல மைக்ரோமீட்டர் வரையிலான அளவுடைய பொருட்களின் அடுக்குகளை குறிக்கிறது. இது போன்ற மென் படல தயாரிப்புகள், மின்னணுக் குறைக்கடத்தி கருவிகள், மற்றும் ஒளிசார் மேற்பூச்சு ஆகியவற்றிலும் பயன்படுத்தப்படுகிறது.
நன்கு அறியப்பட்ட பயன்பாடு என்னவென்றால் அது வீட்டு சாளரங்களின் கண்ணாடியில் ஒட்டப்படும் மென் படலங்கள் ஆகும்.
பகுப்பு:மென் படலங்கள் பகுப்பு:மென்-படல செல்கள்
ஆழ்வார் கற்குளம் கற்குளமுடையார் சாஸ்தா கோயில்
ஆழ்வார் கற்குளம் கற்குளமுடையார் சாஸ்தா கோயில் தமிழ்நாட்டில் தூத்துக்குடி மாவட்டம், ஆழ்வார் கற்குளம் என்னும் ஊரில் அமைந்துள்ள கிராமக் கோயிலாகும்.
வரலாறு
இக்கோயில் பத்தொன்பதாம் நூற்றாண்டைச் சேர்ந்தது.
கோயில் அமைப்பு
இக்கோயிலில் கற்குளமுடையார், பூரண புஷ்கலை சன்னதிகளும், விநாயகர், பேச்சியம்மன் உபசன்னதிகளும் உள்ளன. இக்கோயில் முதன்மைத் திருக்கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. பரம்பரை அல்லாத அறங்காவலர் அமைப்பால் நிர்வகிக்கப்படுகிறது.
பூசைகள்
இக்கோயிலில் மூன்று காலப் பூசைகள் நடக்கின்றன. பங்குனி மாதம் முக்கிய திருவிழா நடைபெறுகிறது.
மேற்கோள்கள்
கிராமக் கோயில்கள் பகுப்பு:சரி பார்க்க வேண்டிய தானியக்கக் கோயில் கட்டுரைகள்
தோமஸ் பர்கோய்ன்
தோமஸ் பர்கோய்ன் (Thomas Burgoyne, பிறப்பு: 1775, இறப்பு: அக்டோபர் 20 1847), இங்கிலாந்து அணியின் துடுப்பாட்டக்காரர். இவர் எந்தவொரு தேர்வுத் துடுப்பாட்டப் போட்டியிலும் கலந்து கொள்ளவில்லை. இருப்பினும் 17 முதல்தர துடுப்பாட்டப் போட்டிகளில் கலந்து கொண்டுள்ளார். 1797-1816 ஆண்டுகளில், முதல்தர துடுப்பாட்டப் போட்டிகளில் பங்குகொண்டார்.
வெளி இணைப்பு
தோமஸ் பர்கோய்ன் - கிரிக்கட் ஆக்கைவில் இருந்து விளையாட்டுவீரர் விபரக்குறிப்பு. கடைசியாகப் பார்க்கப்பட்ட திகதி அக்டோபர் 15 2011.
பகுப்பு:இங்கிலாந்துத் துடுப்பாட்டக்காரர்கள் பகுப்பு:1775 பிறப்புகள் பகுப்பு:1847 இறப்புகள் பகுப்பு:மிடில்செக்ஸ் துடுப்பாட்டக்காரர்கள் பகுப்பு:ஜென்டில்மென் துடுப்பாட்டக்காரர்கள்
ஸ்டீவ் வாஸ்னியாக்
ஸ்டீவ் வாஸ்னியாக் (Steve Wozniak, பிறப்பு ஆகஸ்ட் 11, 1950) அமெரிக்கவைச் சேர்ந்த கணினி தொழில்நுட்ப வல்லுநர் ஆவார். இவர் 1976 இல் ஆப்பிள் கணினி நிறுவனத்தைத் ஸ்டீவ் ஜொப்ஸ் மற்றும் உரோனால்டு வேன்னுடன் இணைந்து தொடங்கினார். 1970களில் ஆப்பிள் - 1 மற்றும் ஆப்பிள் - 2 ஆகிய கணினிகளைக் தனியாக வடிவமைத்ததுடன், சிறு குழுவின் உதவியுடன் உருவாக்கியவர். பின்னாளில் இக்கணினிகளின் கண்டுபிடிப்பு, நுண்செயலி வரலாற்றில் மைல்கல்லாக அமைந்தன.
மேற்கோள்கள்
பகுப்பு:அமெரிக்கக் கணினியியலாளர்கள் பகுப்பு:1950 பிறப்புகள் பகுப்பு:கணினி அறிவியல் முன்னோடிகள் பகுப்பு:ஆப்பிள் நிறுவனம் பகுப்பு:அமெரிக்கப் பொறியியலாளர்கள் பகுப்பு:வாழும் நபர்கள் பகுப்பு:அமெரிக்க அறியொணாமையியலாளர்கள் பகுப்பு:அமெரிக்க இறைமறுப்பாளர்கள் பகுப்பு:அமெரிக்கக் கண்டுபிடிப்பாளர்கள் பகுப்பு:ஆங்கில அமெரிக்கர்கள் பகுப்பு:கலிபோர்னியா பல்கலைக்கழக (பெர்க்லி) முன்னாள் மாணவர்கள்
தேசிய நெடுஞ்சாலை 3 (கம்போடியா)
கம்போடியாவின் தேசிய நெடுஞ்சாலை 3 (National Highway 3) என்பது 202 கிலோ மீட்டர் நீளம் கொண்டிருக்கும் ஒரு சாலையாகும். இது தேசிய சாலை 3 (10003 என்றும் அழைக்கப்படுகிறது. இச்சாலை தலைநகரம் புனோம் பென்னை வியல் ரென் நகருடன் இணைக்கிறது . மேலும் இச்சாலை 2008 ஆம் ஆண்டில் குறிப்பிடத்தக்க அளவில் புதுப்பிக்கப்பட்டு சீனாவின் குன்மிங்கில் இருந்து தாய்லாந்து நாட்டின் பேங்காக் வரையிலான சர்வதேச "வடக்கு-தெற்கு பொருளாதாரத் தாழ்வாரம்" எனப்படும் தேசிய நெடுஞ்சாலையின் ஒரு அங்கமாக உருவானது.
மேற்கோள்கள்
பகுப்பு:கம்போடியா பகுப்பு:கம்போடிய சாலைகள்
பி. கணேசன்
'''பி. கணேசன்' (P. Ganesan'') ஓர் இந்திய அரசியல்வாதி ஆவார். இவர் தமிழ்நாடு மாநிலத்தின் முன்னாள் சட்ட மன்ற உறுப்பினர் ஆவார். இவர் அனைத்திந்திய அண்ணா திராவிட முன்னேற்றக் கழகம் கட்சி சார்பாக உத்திரமேரூர் தொகுதியில் 2011 சட்டமன்றத் தேர்தலில் போட்டியிட்டு வெற்றி பெற்று பதினான்காவது தமிழ்நாடு சட்டமன்றத்தின் உறுப்பினர் ஆனார்.
2016 தேர்தலில் இத்தொகுதியில் கே. சுந்தர் என்பவர் வெற்றிபெற்றார்.
மேற்கோள்கள்
பகுப்பு:14 ஆவது தமிழ்நாடு சட்டமன்ற உறுப்பினர்கள் பகுப்பு:அனைத்திந்திய அண்ணா திராவிட முன்னேற்றக் கழக அரசியல்வாதிகள் பகுப்பு:வாழும் நபர்கள் பகுப்பு:துப்புரவு முடிந்த வேலூர் மாவட்ட ஆசிரியர்கள் தொடங்கிய கட்டுரைகள் பகுப்பு:தமிழக அரசியல்வாதிகள்
ரீம் ஃபவுண்டேசன் சேர்வர்
டீம் ஃபவுண்டேசன் சேர்வர் (ஆங்கிலம்: Team Foundation Server (TFS)) என்பது மூலக் கட்டுப்பாடு, தரவுச் சேகரிப்பு, அறிக்கையிடல், செயற்திட்ட மேலாண்மை கூறுகள், சேர்ந்தியங்கள் கூறுகளை உள்ளடக்கிய ஒரு மைக்ரோசாப்ட் மென்பொருள் ஆகும். இது மென்பொளுள் விருத்தியில், பிற மைக்ரோசாப்ட் மென்பொருகளோடு பெரிதும் பயன்படுத்தப்படுறது. இதனை தனியாகவோ அல்லது விசுவல் சுரூடியோ டீம் சிசுடத்தின் பின் தளமாகவோ நிறுவிக் கொள்ளலாம்.
வெளி இணைப்புகள்
பகுப்பு:திருத்தக் கட்டுப்பாடு பகுப்பு:தனியுடைமை மென்பொருட்கள்
இரண்டாம் யுவராசதேவன்
இரண்டாம் யுவராசதேவன் (Yuvarajadeva; ஆட்சிக் காலம் 980-990 பொ.ச.) மத்திய இந்தியாவில் திரிபுரியை ஆண்ட திரிபுரி காலச்சூரி வம்சத்தின் ஆட்சியாளனாவான். இவனது இராச்சியம் சேதி நாடு அல்லது தஹாலா பகுதியை (இன்றைய மத்தியப் பிரதேசம்) மையமாகக் கொண்டிருந்தது. இவன் மேலைச் சாளுக்கியர்களுடன் திருமண உறவுகளை ஏற்படுத்க் கொண்டான். மேலும் அவர்களின் போட்டியாளரான பரமார அரசன் வாக்பதி முஞ்சாவால் தோற்கடிக்கப்பட்டான்.
ஆரம்ப கால வாழ்க்கை
யுவராசதேவன் சந்தேலர்களுக்கு எதிரான போரில் கொல்லப்பட்ட தனது மூத்த சகோதரன் மூன்றாம் சங்கரகனனுக்குப் பிறகு பதவியேற்றான்.
ஆட்சி
யுவராசதேவனின் வழித்தோன்றலின் கரன்பெல் கல்வெட்டு, இவன் பல நாடுகளின் மீது படையெடுத்ததாகவும், கொள்ளையடிக்கப்பட்ட செல்வத்தை சோமநாதர் கோயிலுக்கு அளித்ததாகவும் கூறுகிறது. இவனது மூதாதையர் இரண்டாம் இலட்சுமணராசாவும் இதே போன்ற பணியை மேற்கொண்டிருந்தான். வரலாற்றாசிரியர் வி. வி. மிராசியின் கூற்றுப்படி, இவை வழக்கமான புகழ்ச்சிகள், அவை உண்மை விளக்கங்களாக எடுத்துக்கொள்ளப்படக்கூடாது. காரன்பெல் கல்வெட்டு யுவராசதேவன் ஒருமுறை புலியுடன் போரிட்டு கொன்றதாக பெருமை கொள்கிறது.
யுவராசதேவனின் சகோதரி போந்தாதேவி, மேலைச் சாளுக்கிய ஆட்சியாளனான இரண்டாம் தலைப்பனை மணந்தாள். தைலப்பனின் எதிரியான பரமார மன்னன் முஞ்சா, காலச்சூரி நாட்டின் மீது படையெடுத்து அவர்களின் தலைநகரான திரிபுரியை தாக்கினான். முஞ்சா யுவராசதேவனை தோற்கடித்தான். காலச்சூரி தளபதிகளையும் கொன்றான். மேலும் திரிபுரியில் "அவனது வாளை உயர்த்தினான்ர்" என்று பரமாரார்களின் உதய்பூர் கல்வெட்டு தெரிவிக்கிறது. முஞ்சா பின்னர் தைலப்பனால் தோற்கடிக்கப்பட்டு சிறைப் பிடிக்கப்பட்டான். பிற்கால சாளுக்கிய கல்வெட்டுகள் தைலப்பனின் வெற்றியை விவரிக்கும் போது அவனை "சேடி மன்னனை அழித்தவன்" என்றும் குறிப்பிடுகின்றன.
வி. வி. மிராசியின் கூற்றுப்படி, யுவராசதேவன் முஞ்சாவுக்கு எதிராக திரிபுரியைப் பாதுகாக்கும் போது கொல்லப்பட்டிருக்கலாம். மேலும் முஞ்சா பின்னர் தைலப்பனால் பின்வாங்க வேண்டிய கட்டாயம் ஏற்பட்டது. இவன் இறந்தபிறகு இவனது அமைச்சர்கள் இவனது மகனான இரண்டாம் கோகல்லனை திரிபுரியின் அரியணையில் அமர்த்தினர்.
உசாத்துணை
பகுப்பு:இந்திய அரசர்கள் பகுப்பு:இந்திய அரச மரபுகள் பகுப்பு:மத்தியப் பிரதேச வரலாறு
பிள்ளைச் செல்வம்
பிள்ளைச் செல்வம் 1974 ஆம் ஆண்டு வெளிவந்த தமிழ்த் திரைப்படமாகும். வி. ராமச்சந்திர ராவ் இயக்கத்தில் வெளிவந்த இத்திரைப்படத்தில் ராமு, தேவிகா மற்றும் பலரும் நடித்துள்ளனர்.
மேற்கோள்கள்
பகுப்பு:1974 தமிழ்த் திரைப்படங்கள்‎ பகுப்பு:இந்தியத் தமிழ்த் திரைப்படங்கள் பகுப்பு:தேவிகா நடித்த திரைப்படங்கள் பகுப்பு:ஜெய்சங்கர் நடித்த திரைப்படங்கள் பகுப்பு:நாகேஷ் நடித்த திரைப்படங்கள் பகுப்பு:மனோரமா நடித்த திரைப்படங்கள் பகுப்பு:மேஜர் சுந்தரராஜன் நடித்த திரைப்படங்கள்
வில்லியம் பர்கோய்ன்
வில்லியம் பர்கோய்ன் (William Burgoyne, பிறப்பு: அக்டோபர் 28 1942), இங்கிலாந்து அணியின் துடுப்பாட்டக்காரர். இவர் எந்தவொரு தேர்வுத் துடுப்பாட்டப் போட்டியிலும் கலந்து கொள்ளவில்லை. இருப்பினும் ஒரு முதல்தர துடுப்பாட்டப் போட்டியில் கலந்து கொண்டுள்ளார். 1976 ல், முதல்தர துடுப்பாட்டப் போட்டியில் பங்குகொண்டார்.
வெளி இணைப்பு
வில்லியம் பர்கோய்ன் - கிரிக்கட் ஆக்கைவில் இருந்து விளையாட்டுவீரர் விபரக்குறிப்பு. கடைசியாகப் பார்க்கப்பட்ட திகதி அக்டோபர் 15 2011.
பகுப்பு:இங்கிலாந்துத் துடுப்பாட்டக்காரர்கள் பகுப்பு:1942 பிறப்புகள் பகுப்பு:பெர்க்சையர் துடுப்பாட்டக்காரர்கள் பகுப்பு:வாழும் நபர்கள்
புராண காசியபர்
புராண காசியபர் (பாளி:Pūraṇa Kassapa) ஒரு இந்திய துறவி மற்றும் ஆசிரியர் ஆவார். கிமு 6 ஆம் நூற்றாண்டில் வாழ்ந்த இவர் மகாவீரர் மற்றும் கௌதம புத்தரின் சமகாலத்தவர். இவர் அறியவியலாமைக் கொள்கை கொண்டவர். பௌத்த அங்கூத்தர நிகாயா நூலில் புராண காசியபர் தன்னை எல்லாம் அறிந்தவர் என்று கூறியதாக தெரிவிக்கிறது. பௌத்த நூலான தம்மபதம் விளக்கவுரையில் புராண காசியபர் தன்னை நீரில் மூழ்கடித்துக் கொண்டு இறந்ததாகக் கூறுகிறது.
தத்துவங்கள்
புராண காசியபரின் தத்துவம் ஆன்மா, தகுதி அல்லது குறைபாட்டைப் பொருட்படுத்தாமல் உடல் செயல்படும் மற்றும் "செயல் இல்லாத" கோட்பாட்டையும் கற்பிக்கிறது". புராண காசியபர் சமகாலத்தில் வாழ்ந்த ஆசிவகத் துறவி மற்கலி கோசாலர் ஒரு அஹேதுவாதி ஆவார். அவரும் தகுதியின் "ஒரு காரணத்தை மறுப்பவர்" என அடையாளம் காணப்படுகிறார்.